Rastové grafy slúžia najmä pre lekárov na posúdenie zdravotného stavu dieťaťa. Výškové i hmotnostné grafy zohľadňujú jeden z atribútov v pomere s vekom dieťaťa. Kým os „x“ prislúcha veku dieťaťa, na osi „y“ je potrebné vyhľadať príslušnú váhu, resp. výšku vášho dieťaťa. Prepojením dvoch údajov získate určitý percentil. Ideálny percentil je 50, avšak akýkoľvek bod v rozsahu 3. až 97. percentilu je považovaný za normu. Už pod 10. percentilom však lekár spozornie, pretože táto hodnota u dieťaťa naznačuje podváhu. Presný opak platí pre body nad 90. percentilom rastového grafu, ktoré zodpovedajú nadváhe. Vážna podvýživa spadá pod 3. percentil, pričom nad 97. percentilom sa hovorí o obezite.\r